לא כולל שירות

לא כולל שירות היא סדרת טלוויזיה לנוער שנכתבה על ידי נירית ירון ושודרה בשנים 1990– 1993 בערוץ הראשון, בעקבות הצלחת הסדרה "החופש האחרון".

== הפקה ==
מרכז עלילת הסדרה הוא בית קפה בתל אביב ששמו היה מהעונה השנייה כשם הסדרה "לא כולל שרות". כל מלצריו, לקוחותיו ומנהל המקום הם בני נוער. אורך כל פרק הוא חצי שעה וכלל בתוכו שירים. נושאי הסדרה היו בין השאר אהבה, אלימות, סמים, הריון, צבא ועוד.

כל משתתפי הסדרה לדורותיהם היו חברים בלהקת צעירי תל אביב, ושמה של כל אחת מהדמויות היה השם הפרטי של חבר הלהקה שגילם אותה.

שיר הנושא של הסדרה, הנקרא באותו שם, נכתב על ידי נירית ירון, הולחן על ידי אילן גלבוע ובוצע על ידי להקת צעירי תל אביב.

הסדרה שודרה במשך שלוש עונות, בנות שמונה פרקים כל אחת בשנים 1990, 1991 ו-1993.

בכל פרק בוצעו שלושה שירים, חלקם גרסת כיסוי לשירים ישראלים, חלקם עיבודים בעברית לשירים לועזיים מוכרים וחלקם נכתבו במיוחד עבור הלהקה. 

לסדרה יצאו שלושה דיסקים עם השירים שליוו כל עונה בהוצאת "אן אם סי".

ב-1991 זכתה הסדרה במקום השני בקטגוריית "תוכנית הילדים והנוער" בתחרות "תפוח הזהב" של רשות השידור.

18 שירים מהעונה הראשונה והשנייה נכללו במופע של הלהקה שנוצר בעקבות הצלחת הסדרה שנקרא "לא כולל שרות ההופעה", ושהתקיים מחנוכה 1991 ועד פברואר 1992.

ב-2021 התאחדו סער פין, שיר גוטליב, דנה דבורין וטל מוסרי לשתי פרסומות עבור ביטוח ישיר תחת השם "כן כולל שירות".

==שחקנים ודמויות==
{| class="wikitable"
|-
! rowspan="2"|שם !! colspan="3"|השתתפות לפי עונה
|-
! עונה ראשונה (1990) !! עונה שנייה (1991) !! עונה שלישית (1993)
|-
| בטי כהן || colspan="3" rowspan="2" style="background: #ddffdd" align="center" | ראשי
|-
| שיר גוטליב 
|-
| סער פין || colspan="2" rowspan="7" style="background: #ddffdd" align="center" | ראשי || style="background: #ffdddd" colspan="1" align="center"|אורח <small>(פרקים 1-2)</small>
|-
| יריב יפת || colspan="1" style="background: #ffdddd" align="center" |אורח <small>(פרקים 7-8)</small>
|-
| עדי עמרני ||
|-
| אלינור אהרון ||
|-
| טל זייברט ||
|-
| איריס קליין ||
|-
| אביבית צמח ||
|-
| שי פלד (חדד) || colspan="1" rowspan="6" style="background: #ddffdd" align="center" | ראשי ||
|
|-
| יובל ניניו 
|
|
|-
| ניר גבע 
|
|
|-
| רינת הלון 
|
|
|-
| שרית כביר 
|
|
|-
| ליאת אחירון 
|
|
|-
| תומר גוטליב || || colspan="2" rowspan="4" style="background: #ddffdd" align="center" | ראשי
|-
| טל מוסרי 
|
|-
| דנה דבורין 
|
|-
| נועה כהן 
|
|-
| אסף פריינטא 
| || colspan="1" style="background: #ddffdd" align="center" | ראשי ||
|-
| אוהד חיטמן ||
| || colspan="1" rowspan="9" style="background: #ddffdd" align="center" | ראשי
|-
| יעל פוליאקוב 
|
|
|-
| עידו מוסרי 
|
|
|-
| נתנאלה אברהמי 
|
|
|-
| אלון יוספסון 
|
|
|-
| אילור הרפז 
|
|
|-
| צחי זמיר 
|
|
|-
| עופרית שירן 
|
|
|-
| אסף קמיל 
|
|
|}

==תקציר העלילה==
===עונה ראשונה (1990)===
הסדרה עוסקת בחייהם של עובדי בית הקפה ולקוחותיו. בטי עוברת התעללות מצד אחיה הגדול. יובל, בנו של בעל המקום מחליף אותו ומנהל את המקום ביד קשה. סער, חבר של יובל והמאהב של הבנות מתחיל לעבוד במסעדה. לבטי יש חבר ועדי שעובד איתה במטבח חווה שברון לב לאחר שהתאהב בה. טל המלצר מתאהב בלקוחה איריס, השונה ממנו באופייה. שיר, חברתה הטובה ביותר של בטי עוברת התעללות מצד אביה. רינת, סגנית המנהל חוששת שנכנסה להריון ואלינור חברתה הטובה ביותר מפיצה את השמועה. גבע שכרוך אחר אלינור מתגייס לגלי צה"ל. אביבית מצטרפת ללהקה של יריב. שי הברמן וחברו הטוב של יובל, מנסה להתגבר על האקסית שלו וגירושי הוריו תוך כדי שהוא משמש לאחרים כפסיכולוג. שרית מתאהבת ביובל והשניים מתחילים לצאת, וליאת מתאהבת בשי.

העונה שודרה החל מה-6 באוגוסט 1990 והסתיימה ב-1 באוקטובר 1990.

===עונה שנייה (1991)===
בפתיחת העונה השנייה בית הקפה עובר שיפוצים, יובל מתגייס לצבא וצוות העובדים מתכנס כדי לבחור מנהל שיחליף אותו עד תום שירותו הצבאי, אך הצוות מופתע לגלות כי אבא של יובל, שהוא אחד מבעלי בית הקפה, מעסיק את אסף שלא עבד מעולם כמנהל המסעדה ומתקשה מאוד לתחזק את המקום תוך כדי התנכלות של חלק מהעובדים כלפיו. בעונה זו מצטרפות חמש דמויות חדשות: אסף, טל, דנה, תומר ונועה. בסוף העונה שודר פרק כפול, שבמרכזו יריב מתגלה כבעלים החדש של בית הקפה המתחרה שנקרא "קפה מוֹנה", ומתעתד לקנות גם את בית הקפה של הצעירים, ובמטרה למנוע את תוכניתו הצעירים יוזמים תצוגת אופנה.

העונה שודרה החל מה-7 באוקטובר 1991 והסתיימה ב-25 בנובמבר 1991.

===עונה שלישית (1993)===
בעונה השלישית בטי מתמנה למנהלת בית הקפה, ונאלצת להתמודד עם צרות רבות: סער חברה הטוב מתגייס והיא נאלצת למצוא לו מחליף, ומקבלת לעבודה את עופרית, מלצרית חדשה אשר נחשפת ככתבת המקומון לא לפני שהיא מפרסמת שם כתבה שערורייתית על בית הקפה ויושביו. הטבחית החדשה יעל מגלה פסיכוזות ולקוחות שמתלוננים בפניה חוטפים ממנה את המזון על ראשם. לאחר שבטי מפטרת את יעל, שיר מאיימת גם לעזוב ומפקירה את בטי. תומר מגלה שאביו בוגד באמו עם הבוסית שלו ורוצה להתנקם בו. דנה בורחת מהבית. למלצרית החדשה נתנאלה יש חבר בשם צחי, ששומר עליה מכל משמר ועובר תהפוכות באמונותיו הדתיות, אך היא בוגדת בו עם טל שבדיוק נפרד משיר. בסוף העונה שודר פרק כפול, שעלילתו סובבת סביב פרידתן הכואבת של בטי משיר ודנה במסיבת הגיוס שלהן תוך כדי סגירת מעגלים בין כולם ושיחות נפש עמוקות.

העונה שודרה החל מה-3 בינואר 1993 והסתיימה ב-14 בפברואר 1993.

== קישורים חיצוניים ==

* 
* 
* 
* 
* אור בוטבול, "[https://www.kan.org.il/item/?itemid=144542 ביקורת נוסטלגיה | "לא כולל שירות" עומדת במבחן הזמן?]" באתר כאן דיגיטל, 02 בפברואר 2023

קטגוריה:סדרות טלוויזיה ישראליות
קטגוריה:סדרות נעורים ישראליות
קטגוריה:סדרות דרמה מוזיקליות ישראליות
קטגוריה:סדרות טלוויזיה ישראליות שעלו לשידור בשנות ה-1990
קטגוריה:הערוץ הראשון: תוכניות וסדרות
קטגוריה:כאן חינוכית: תוכניות וסדרות
קטגוריה:תל אביב-יפו בטלוויזיה